Venstres udviklingsordfører Karsten Lauritzen og Venstres Udenrigsordfører Michael Aastrup Jensen har været på fact-finding mission i Benghazi i Libyen for at undersøge de politiske forhold og nødhjælpssituationen på nærmeste hold.

Under rejsen til Benghazi besøgte Michael Aastrup Jensen og Karsten Lauritzen Red Barnets-skoleprojekter for børn med krigstraumer, en Røde Halvmåne flygtningelejr og mødtes blandt andet med viceudenrigsministeren og nødhjælpskoordinatoren i oprørernes regeringsorgan Det Nationale Transitionsråd - Det har en exceptionel stor oplevelse at besøge Benghazi og opleve en ånd, der bringer minder fra Murens fald i 1989. Der hersker ingen tvivl om befolkningen er lykkelig for at slippe med Gadaffis autoritære regime og for at opleve frihed for første gang i fyrre år, siger Venstres udviklingsordfører Karsten lauritzen og bemærker at selvom Benghazi kun ligger et par hundrede kilometer fra frontlinjen, er befolkningen overraskende godt i gang med at istandsætte byen efter kampene og forberede sig på en ny, forhåbentlig bedre fremtid, fortæller Karsten Lauritzen og fortsætter; - Med over 210.000 interne fordrevne flygtninge alene i Østlibyen, kunne landet være en tikkende menneskelig katastrofe, men nødhjælpsarbejdet er i omdrejninger og libyerne har vist en usædvanlig gæstfrihed over deres egne landsmænd, ved at indlogere tusinder privat. Danmark har været med fra starten med nødhjælp og jeg glæder mig til at dele mine erfaringer med udviklingsminister Søren Pind, når vi kommer hjem, siger udviklingsordfører Karsten Lauritzen.